Protokoll fra sentralstyremøte 07/20

Norges Blindeforbunds Ungdom

19-21 juni

Husvegg, Sporveisgata 10, Oslo

Tilstede:

Frida M. Natland (nestleder)

Henning Knudsen

Helene Romset

Mariam Tartousi (2. varamedlem)

Lena Gimse (leder) var tilstede over telefon på sak 068/20, 069/20, 071/20, 072/20, 074/20, 075/20 og 076/20

Daglig leder Irene Elise Hamborg deltok fra administrasjonen.

**Innhold**

[**SAK 066/20 Godkjenning av innkalling og saksliste** 3](#_Toc47432257)

[**SAK 067/20 Orienteringer og invitasjoner** 3](#_Toc47432258)

[**SAK 068/20 Regionene rundt** 3](#_Toc47432259)

[**SAK 069/20 Kontoret rundt** 4](#_Toc47432260)

[**SAK 070/20 Tillitsvalgtspermen** 4](#_Toc47432261)

[**SAK 071/20 Økonomi** 4](#_Toc47432264)

[**SAK 072/20 Landsmøte 2020** 4](#_Toc47432265)

[**SAK 073/20 Utvalgene i NBfU** 5](#_Toc47432266)

[**SAK 074/20 Høstkursene** 6](#_Toc47432267)

[**SAK 075/20 Digitale kurspakker** 6](#_Toc47432268)

[**SAK 076/20 Ringerunde** 6](#_Toc47432269)

[**SAK 077/20 Forespørsel fra BUA om samarbeid** 7](#_Toc47432270)

[**SAK 078/20 Høringer** 7](#_Toc47432271)

[**SAK 079/20 Eksterne prosjekter** 7](#_Toc47432272)

[**SAK 080/20 Eventuelt** 7](#_Toc47432274)

# **SAK 066/20 Godkjenning av innkalling og saksliste**

Vedtak: Innkalling og saksliste godkjennes

# **SAK 067/20 Orienteringer og invitasjoner**

1. Irene Elise Hamborg orienterte om at samlingen til NULK – Dövblind Ungdom Sverige, som skulle foregå 02-04 oktober i Stockholm, er avlyst på grunn av Corona
2. Mariam orienterte fra Nordisk ungdomskomite, NUK. De jobber med å samle alle landene for å få til et møte. Norge, Finland, Sverige, Danmark, Island.

Vedtak: sakene tas til orientering. Sentralstyret ser frem til flere oppdateringer fra NUK

# **SAK 068/20 Regionene rundt**

Irene Elise Hamborg og Henning Knudsen orienterer om aktiviteter i regionene.

Region nord har sommertur 3-6 august i Tromsø. De har invitert med medlemmer fra region midt.

Region øst endret den planlagte sommerturen til Bø i Sommarland i starten av august til aktivitetsuke på Hurdal 23-28 juni. De arrangerer også friluftslivshelg 21-23 august i Lom

Region midt har ekstremsportshelg 18-20 september på Oppdal og har invitert med seg medlemmer fra region HedOpp

Sentralstyret går gjennom status på signerte årsmøteprotokoller og status på arbeide med de inaktive regionene. BUF i HedOpp skal ha arrangement i oktober, NBfU er invitert.

Vedtak: Sakene tas til orientering

# **SAK 069/20 Kontoret rundt**

Irene Elise Hamborg orienterer om status på kontoret

Vedtak: Saken tas til orientering. Sentralstyret gir daglig leder fullmakt til å fordele arbeidsoppgavene som foreligger, samt å forespørre de ansatte om ønske og mulighet til å øke stillingsprosent for å håndtere gitte oppgaver

# **SAK 070/20 Tillitsvalgtspermen**

# Henning Knudsen åpnet saken. Sentralstyret går gjennom tillitsvalgtspermen og forslaget til skolering ut 2020

# Vedtak: Tillitsvalgtspermen blir sendt til ekstra omlesing på e-post. Tilbakemeldinger gis til kontoret. Forslaget til skolering ut 2020 blir vedtatt

# **SAK 071/20 Økonomi**

Helene Romset la fram regnskapet til og med mai 2020. Forslag til budsjett for 2021 ble lagt frem og styret diskuterte dette

Vedtak: Forslag til budsjett for 2021 vedtas. Sentralstyret tar regnskapet til orientering.

# **SAK 072/20 Landsmøte 2020**

Lena Gimse åpner saken. Sentralstyret gjennomgår alle dokumentene til landsmøte 2020:

* Invitasjon / innkalling til landsmøte
* Invitasjon til gjester (digital hilsen)
* Velkommen og kort informasjon
* Konstituering
* Forslag til saksliste
* Forslag til tidsskjema
* Forretningsorden
* Årsmelding NBfU 2019
* Målplan 2020-2022
* Regnskap og revisjon for 2019 med kommentarer
* Forslag til budsjett 2021

Vedtak: Administrasjonen utreder muligheten for å sende lyd fra landsmøtet. Sentralstyret vedtar at man holder antall fysiske deltagere til et minimum i år på grunn av smittevernhensyn. Det betyr at det ikke inviteres fysiske gjester, 1. vara møter ikke og oppgavene som møtefunksjonærer og ledsagere vil så langt det la seg gjøre fordeles på deltagere som uansett skal være tilstede.

# **SAK 073/20 Utvalgene i NBfU**

Henning Knudsen orienterer og åpner til diskusjon rundt organiseringen av utvalgene i nåværende periode

1. Henning orienterer om status fra interessepolitisk utvalg
2. Irene Elise Hamborg orienterer om status fra internasjonalt utvalg
3. Irene Elise Hamborg orienterer om status fra some-utvalget
4. Irene Elise Hamborg legger frem forslag til ny organisering av utvalgene

Vedtak: Sak A, B og C tas til orientering. Sentralstyret vedtar forslaget om ny organisering av utvalgene. Innholdet konkretiseres videre etter målplan er vedtatt av landsmøtet.

# **SAK 074/20 Høstkursene**

Lena Gimse åpner saken. Sentralleddet har tre helger planlagt for høsten; Goalballturnering (Hurdal syns- og mestringssenter 9-11. oktober), «Te-seg kurs» (16-18. oktober på Solvik syns- og mestringssenter) og «utseende for ikke seende» (i Oslo, 20-22 november). Man vurderer å flytte det ene kurset til januar (som NBfU-konferansen) eller å kun avholde to kurs på grunn av tid og økonomi. Sentralstyret diskuterer saken

Vedtak: Forslaget støttes. Sentralstyret flytter kurset som var planlagt til 16-18. oktober på Solvik syns- og mestringssenter til 22-24 / 29-31 januar 2021. Arbeidstittel er nå «tabu-konferansen»

# **SAK 075/20 Digitale kurspakker**

Irene Elise Hamborg orienterer om hva som er gjort med vedtaket i sak 52/20 angående digitale kurspakker. Styret diskuterer veien videre

Vedtak: Sentralstyret gir kontoret fullmakt til å jobbe videre med prosjektet

# **SAK 076/20 Ringerunde**

Irene Elise Hamborg orienterer om hva som er gjort til nå og hvem som har meldt sin interesse. Sentralstyret diskuterte hvordan dette kan gjennomføres på en god måte.

Vedtak: På bakgrunn av den endrede situasjonen velger sentralstyret å utsette ringerunden, og heller gjennomføre den på en mer strategisk måte ved en senere anledning

# **SAK 077/20 Forespørsel fra BUA om samarbeid**

Irene Elise Hamborg orienterer om forespørselen fra BUA om 3D printing av spill, og søke om 3D printing

Vedtak: Sentralstyret synes forespørslen var spennende, men ser at man dessverre ikke har ressurser til å gjennomføre et slikt prosjekt per dags dato

# **SAK 078/20 Høringer**

Sentralstyret gjennomgår utkastet til høringssvar på den nye opplæringsloven (NOU 2019-23), samt utkastet til høringssvar på Lied-utvalgets forslag til ny organisering av videregående skole for alle

Vedtak: Utkastene vedtas og sendes inn

# **SAK 079/20 Eksterne prosjekter**

# Irene Elise Hamborg orienterer om de to eksterne prosjektene NBfU har gående; filmprosjektet «en visuell kulturendring for blinde ungdommer» der vi spiller inn tre kortfilmer, og bokprosjektet om en synshemmedes jentes opplevelser. Begge prosjektene er støttet av LNU.

Vedtak: saken tas til orientering

# **SAK 080/20 Eventuelt**

Ingen saker